Melaka United

Kelab Bola sepak Melaka Bersatu merupakan sebuah kelab bola sepak profesional di Bandar Melaka. Kelab yang ditubuhkan semenjak dari tahun 1924 ini telah menggunakan Stadium Kubu atau nama rasminya kini sebagai Stadium Hang Tuah sebagai gelanggang rasmi sebelum berpindah ke Stadium Hang Jebat di Paya Rumput berdekatan Krubong. Stadium baru ini telah dibina untuk kegunaan Sukan SUKMA di Melaka pada tahun 2010.

Kelab ini kini bertanding dalam liga teratas dalam arena bola sepak Malaysia iaitu Liga Super Malaysia 2017 setelah dinaikkan liga sebagai juara dari Liga Premier Malaysia 2016. Kelab ini dahulunya dikenali sebagai Melaka atau nama penuhnya PBA Melaka sebelum dijenamakan semula bermula Ogos 2013 sebagai Melaka Bersatu di mana penjenamaan kelab akan digunakan sepenuhnya bermula dari musim 2014. Nama timangan bagi Melaka Bersatu sebelum ini adalah Sang Kancil sebelum ditukar kepada skuad Hang Tuah di mana panggilan ini sinonim dengan kekuatan dan kebijaksanaan. 

Kit pasukan tuan rumah bagi Melaka Bersatu adalah berwarna hijau dan putih di mana warna ini merupakan warna keramat dan ikonik bagi bola sepak Melaka. Lencana ataupun logo pasukan ini sudah lama tidak ditukar dan sempena kebangkitan kelab ini ke Liga Perdana Malaysia, logo baru telah diperkenalkan dalam usaha untuk menjenamakan semula dan memodernkan imej pasukan. Logo lama pasukan masih akan digunakan sebagai logo bagi persatuan iaitu Melaka United Soccer Association ataupun MUSA yang akan menguruskan pasukan Melaka United di mana logo berkenaan telah diperkenalkan semenjak awal 1940an dan logo batu akan digunakan oleh pasukan dalam perlawanan liga.

Pada tahun 2020, Melaka Bersatu umum pembubaran secara rasminya ekoran masalah hutang pemain berlarutan yang berjumlah RM 3 juta dan kini digantikan oleh kelab yang kurang dikenali, Melaka FC.

Sejarah 
Kelab ini telah berada dalam prestasi terumbang-ambing sejak Liga Perdana Malaysia diberkenalkan pada tahun 2004 di mana Melaka United bermain untuk tiga musim dan telah dinaikkan ke liga utama Liga Super Malaysia sebelum diturunkan liga semula dalam musim pertamanya. Setelah itu, pasukan ini meneruskan cabaran dengan berjuang dari penyingkiran dalam Liga Perdana Malaysia untuk tiga musim berikutnya sebelum tumpas dan disingkirkan pada tahun 2010 ke liga tahap tiga Liga FAM Malaysia di mana pasukan ini secara konsisten beraksi untuk lima tahun berturut-turut sebelum berjaya untuk kembali semula ke Liga Perdana Malaysia pada tahun 2016 setelah menjadi juara Liga FAM Malaysia 2015.

Sebelum menjuarai Liga FAM pada tahun 2015, pasukan ini telah berada dalam situasi kehausan kejuaraan untuk 32 tahun di mana kali terakhir pasukan ini menjuarai liga tahap utama Malaysia adalah pada tahun 1983 di mana mereka menjuari Liga Perdana 1.

Stadium

Melaka United sekarang menggunakan Stadium Hang Jebat di Krubong, Melaka. Kapasiti stadium ini adalah seramai 40,000 penonton pada satu-satu masa. Selain dari kemudahan padang bola sepak, stadium ini juga mempunyai kemudahan trek larian.

Logo dan warna

Logo
Melaka United mempunyai satu lencana utama sebelum ini. Lencana pertama ini, telah digunakan oleh kelab dari zaman penubuhannya di mana lencana ini mempunyai gambar Pokok Melaka yang merupakan logo terkenal berkenaan penubuhan negeri Melaka dan logo berkenaan telah digunakan lebih dari setengah abad. Setelah kejayaan kelab ke liga tahap dua, mereka memulakan usaha untuk memodenkan pasukan dengan menggantikan logo lama dengan logo baru yang lebih terkini sebagai logo baru kelab.

Warna
Melaka United selalu menggunakan warna hijau dan putih untuk baju sebagai kit tuan rumah di mana warna ini merupakan warna keramat dan ikonik bagi bola sepak Melaka selain warna ini berbeza dan jarang digunakan oleh pasukan-pasukan lain dalam liga di Malaysia.

Warna kit pasukan Melaka United ketika bertandang ke tempat lawan pula adalah variasi dari warna putih dan hijau ataupun pelbagai kombinasi warna biru, merah, dan kuning di mana warna berkenaan melambangkan warna-warna dari bendera Melaka.

Penyokong

Melaka United merupakan kelab yang paling di sokong di Melaka. Penyokong tradisional Melaka United hadir dari kalangan penduduk di sekitar Melaka Tengah, Alor Gajah dan Jasin. Terdapat juga pelbagai kelab penyokong di Melaka dan Malaysia.

Ultras Taming Sari (UTS) adalah antara penyokong tegar bagi kelab Melaka United dan secara umum untuk kelab-kelab bola sepak di negeri Melaka merangkap sekutu Ultras Malaya (UM) di negeri berkenaan. Ditubuhkan secara rasmi pada 11.1.2011 di Stadium Hang Tuah (Stadium Kubu) di mana misi UTS adalah bagi mengembalikan kemeriahan bola sepak Melaka yang sebelum ini semakin merundum semenjak jatuh ke Liga FAM.

Persaingan

Melaka United mempunyai sejarah lama persaingan dengan kelab-kelab negeri dan daerah-daerah sekitar Selangor, Negeri Sembilan and Johor.

Pemilikan dan Kewangan
Kelab ini telah ditubuhkan semenjak 1924 dan dimiliki oleh Melaka United Soccer Association di mana kelab ini mendapat sokongan kewangan oleh kerajaan negeri di samping pihak penaja korporat.

Tajaan

Kit baju pasukan Melaka United telah dikilangkan oleh Kronos semenjak 2014, di mana mereka telah dikontrakkan untuk membekalkan baju bagi pasukan ini dari 2014 hingga 2015. Perkongsian ini telah diteruskan bagi dua tahun mendatang sehingga 2017.

Penaja utama baju bagi Melaka United kini merupakan Mamee. Kelab ini juga mempunyai pelbagai penaja lain dan rakan kongsi seperti De'NatureHerbs yang telah menaja pasukan sebanyak RM 5 juta untuk musim 2016.

Kit

Pemain

Senarai Skuad Terkini

Bekas Pemain

Ketua jurulatih

Organisasi Pasukan

Barisan kejurulatihan dan staf

Pengurus : Datuk Mohd Yusoff Bin Hj Mahadi 
Penolong Pengurus : Md Noor Md Derus
Setiausaha : Muzzairen Bin Rahman 
Ketua Jurulatih : Zainal Abidin Hassan
Penolong Jurulatih 1 : Norizam Bin Ali Hassan 
Penolong Jurulatih 2 : Tiada
Jurulatih Penjaga Gol : Mazlan Wahid
Ahli Fisioterapi : Tiada
Kitman : Tiada
Kitman / Cameraman : Tiada

Pengurus

Bekas pemain

Tempatan
  Annas Rahmat
  Dato' Soh Chin Aun
  Karim Pin
  Khair Jones
  Lee Yong Cheng
  Md Idris Donan
  Safiq Rahim
  Solehin Mamat
  Syirazie Rithaudeen

Import
  Ivan Ziga
  Gabriel Batistuta
  Josip Biskic, Peter Tsolakic
  Luis Fernando Espindola
  Emir Dzafic
  Roman Khagba
  George Opoku Weah, Julius Abegar, Kofi Etsiba Shaw
  Vincent Ejike, Ifedayo Olusegun, Uche Agba
  Steven Thicot
  Yahor Zubovich
  Shahdan Sulaiman
  Lee Chang-hoon

Rekod

Domestik

Belia

Asia
 Kejohanan Kelab Asia: 1
1986: Peringkat Kelayakan

Liga Negeri
Liga Melaka (dulu dikenali sebagai Liga MAFA) adalah sebuah liga bola sepak divisyen keempat dan kelima di Malaysia. Liga ini dianjurkan oleh pihak MUSA demi merancakkan pembangunan bola sepak dalam negeri Melaka. Liga ini mempunyai dua divisyen; Divisyen 1 (Divisyen keempat dalam Liga Malaysia) dan Divisyen 2 (Divisyen kelima dalam Liga Malaysia).

Kelab Berkaitan
 SAMB FC
 Frenz United
 Alor Gajah United
 Melaka Tengah
 Melaka City
 Jasin

Rujukan

Pautan Luar

 Laman Facebook Rasmi Melaka United
 Twitter Rasmi Melaka United
 Instagram Rasmi Melaka United
 Facebook rasmi penyokong Melaka Ultras Taming Sari
 MoU di antara Melaka United dan Akademi Bola Sepak Frenz United
 Kelab Bola Sepak berkaitan Melakadi Liga Bolasepak Rakyat 
 Ketua Jurulatih baru Melaka United Mat Zan Mat Aris
 Pemain import baru Melaka United Ilija Spasohevic musim 2016

Kelab bola sepak di Malaysia
Sukan di Melaka
Melaka United